Joseph Karl Stieler

Joseph Karl Stieler (Mainz, 1781eko azaroaren 1a - Munich, 1858ko apirilaren 9a) alemaniar margolaria izan zen. Gorteko margolari gisa lan egin zuen Bavariako erregeentzat.

Artista familia batean jaio zen eta bere aitaren heziketa jaso zuen. Aita hil ondoren, bere heziketa autodidakta egin eta miniaturak margotzen hasi zen. 1792an frantsesek Mainz okupatu ondoren, gortearekin ihes egin zuen. Aschaffenburgen Karl Theodor Anton Maria von Dalberg artzapezpikua ezagutu zuen, bere mezenas nagusia bihurtu zena.

Heinrich Fügerrekin Vienan eta François Gérardekin Parisen ikasi zuen. 1808an erretratugile gisa jarri zen Frankfurten eta 1810ean Italiara bidaiatu zuen. 1812tik Maximiliano I.a Josef Bavariakoaren gortean lan egin zuen. 1816an Vienara joan zen Frantzisko I.a Austriakoa enperadorearen erretratua margotzera.

1820an Beethovenen erretratuan lan egin zuen. Beharbada, bere lanik ospetsuena da. 1847an Lola Montez, erregearen maitalearen erretratua margotu zuen. 1855ean erretiratu eta hiru urte geroago hil zen.

 Iruditegia 

 Kanpo estekak 

Kategoria:Renania-Palatinatuko jendea
Kategoria:Alemaniako margolariak
Kategoria:Margolari erretratugileak